Anwar  Ardi 

From:  Dody  Iskandar 

Sent:  Saturday,  October  02,  1999  6:41  PM 

To:  Tasawuf  (E-mail) 

Subject:  DIALOG  IBLIS  DENGAN  RASULULLAH  S.A.W 

DIALOG  IBLIS  DENGAN  RASULULLAH  S.A.W 

Allah  SWT  telah  memerintahkan  seorang  Malaikat  berjumpa  Iblis  supaya  dia  berjumpa  dengan 
Rasulullah  saw  untuk  memberitahu  segala  rahsianya; 

samada  yang  disukai  mahupun  yang  dibencinya.  Hikmatnya  ialah  untuk  meninggikan  darjat  Nabi 
Muhammad  saw  dan  juga  sebagai  peringatan  dan 
perisai  kepada  umat  manusia. 

Maka  Malaikat  itu  pun  berjumpa  Iblis  dan  berkata, 

"Hai  Iblis!  Bahawa  Allah  Yang  Maha  Mulia  dan  Maha  Besar  menyuruh  engkau  menghadap  ke 
hadrat  Rasullullah  saw.  Hendaklah  engkau  buka  segala 

rahsia  engkau  dan  apa-apa  yang  disoal  oleh  Rasulullah  hendaklah  engkau  jawab  dengan 
sebenar-benarnya.  Jikalau  engkau  berdusta  walau  satu 

perkataan  pun,  nescaya  akan  diputuskan  segala  suku-suku  anggota  badanmu,  uratmu  serta 
disiksa  dengan  azab  yang  amat  keras." 

Demi  mendengar  sahaja  kata  Malaikat  yang  dahsyat  itu,  Iblis  sangat  ketakutan.  Maka  segeralah 
dia  menghadap  Rasulullah  saw  dengan  menyamar 

sebagai  seorang  tua  yang  buta  sebelah  matanya  dan  berjanggut  putih  1 0 helai;  panjangnya 

seperti  ekor  lembu.  Iblis  pun  memberi  salam,  sehingga  3 

kali  tidak  juga  dijawab  oleh  Rasulullah  saw.  Maka  sembah  Iblis  (alaihi  laknat), 

"Ya  Rasulullah!  Mengapa  tuan  hamba  tidak  mejawab  salam  hamba?  Bukankah  salam  itu  sangat 
mulia  di  sisi  Allah?" 

Maka  jawab  Nabi  dengan  marah, 

"Hai  Aduwullah  seteru  Allah!  Kepada  aku  engkau  menunjuk  baikmu?  Jangan  engkau  cuba 
hendak  tipu  aku  sebagaimana  engkau  tipu  Nabi  Adam  a. s 

sehingga  keluar  dari  syurga,  Habil  mati  teraniaya  dibunuh  Oabil  dengan  sebab  hasutan  engkau, 
Nabi  Ayub  engkau  tiup  dengan  asap  racun  ketika  dia 

sedang  sujud  sembahyang  hingga  dia  sengsara  beberapa  lama,  kisah  Nabi  Daud  dengan 
perempuan  Urya,  Nabi  Sulaiman  meninggalkan  kerajaannya 

kerana  engkau  menyamar  sebagai  isterinya  dan  begitu  juga  beberapa  Anbiya  dan  pendita  yang 
telah  menanggung  sengsara  akibat  hasutan  engkau. 

Hai  Iblis!  Sebenarnya  salam  itu  sangat  mulia  di  sisi  Allah  azza  wajalla,  cuma  salam  engkau  saja 
aku  tidak  hendak  menjawabnya  kerana  diharamkan 

Allah.  Maka  aku  kenal  baik-baik  engkaulah  Iblis,  raja  segala  iblis,  syaitan  dan  jin  yang  menyamar 
diri.  Apa  kehendak  engkau  datang  berjumpa  aku?" 

Sembah  Iblis, 

"Ya  Nabi  Allah!  Janganlah  tuan  hamba  marah.  Kerana  tuan  adalah  Khatamul  Anbiya  maka  tuan 
dapat  kenal  akan  hamba.  Kedatangan  hamba  adalah 

disuruh  Allah  untuk  memberitahu  segala  tipu  daya  hamba  terhadap  umat  tuan  dari  zaman  Nabi 
Adam  hingga  akhir  zaman.  Ya  Nabi  Allah!  Setiap  apa 

yang  tuan  tanya  hamba  sedia  menerangkan  satu  persatu  dengan  sebenarnya,  tiadalah  hamba 
berani  sembunyikan." 


Maka  Iblis  pun  bersumpah  menyebut  nama  Allah  dan  berkata, 

"Ya  Rasulullah!  Sekiranya  hamba  berdusta  barang  sepatah  pun  nescaya  hancur  leburlah  badan 
hamba  menjadi  abu." 

Apabila  mendengar  sumpah  Iblis  itu,  Nabi  pun  tersenyum  dan  berkata  dalam  hatinya,  inilah  satu 
peluang  aku  untuk  menyiasat  segala  perbuatannya 

agar  didengar  oleh  sekelian  sahabat  yang  ada  di  majlis  ini  dan  menjadi  perisai  kepada  sekelian 
umatku. 

Soalan  Nabi  (1): 

"Hai  Iblis!  Siapakah  sebesar-besar  musuh  engkau  dan  bagaimana  aku  terhadap  engkau?" 

Jawab  Iblis: 

"Ya  Nabi  Allah!  Tuanlah  musuh  hamba  yang  paling  besar  di  antara  segala  musuh  hamba  di  muka 
bumi  ini." 

Maka  Nabi  pun  memandang  muka  Iblis,  dan  Iblis  pun  mengeletar  kerana  ketakutan.  Sambung 
Iblis, 

"Ya  Khatamul  Anbiya!  Ada  pun  hamba  dapat  merupakan  diri  hamba  seperti  sekelian  manusia, 
binatang  dan  lain-lain  hingga  rupa  dan  suara  pun  tidak 

salah  sepertinya,  kecuali  diri  tuan  sahaja  yang  tidak  dapat  hamba  tiru  kerana  ditegah  oleh  Allah. 
Kiranya  hamba  menyerupai  diri  tuan,  maka 

terbakarlah  diri  hamba  menjadi  abu.  Hamba  cabutkan  iktikad  anak  Adam  supaya  menjadi  kafir 
kerana  tuan  berusaha  memberi  nasihat  dan  pengajaran 

supaya  mereka  kuat  untuk  memeluk  agama  Islam;  begitu  jugalah  hamba  berusaha  menarik 
mereka  kepada  kafir,  murtad  atau  munafik.  Hamba  akan 

tarik  sekelian  umat  Islam  dari  jalan  benar  kepada  jalan  yang  salah  supaya  masuk  ke  dalam 
neraka  dan  kekal  di  dalamnya  bersama  hamba." 

Soalan  Nabi  (2): 

"Hai  Iblis!  Betapa  perbuatanmu  kepada  makhluk  Allah?" 

Jawab  Iblis: 

"Adalah  satu  kemajuan  bagi  perempuan  yang  merenggangkan  kedua  pehanya  kepada  lelaki 
yang  bukan  suaminya,  setengahnya  hingga  mengeluarkan 

benih  yang  salah  sifatnya.  Hamba  goda  segala  manusia  supaya  meninggalkan  sembahyang, 
leka  dengan  makan  minum,  berbuat  durhaka,  hamba  lalaikan 

dengan  harta  benda  daripada  emas,  perak  dan  permata,  rumahnya,  tanahnya,  ladangnya  supaya 
hasilnya  dibelanjakan  ke  jalan  haram.  Demikian  juga 

ketika  temasya  yang  bercampur  lelaki  perempuan.  Di  situ  hamba  lepaskan  sebesar-besar 
godaan  supaya  hilang  maruah  dan  minum  arak.  Apabila 

terminum  arak  itu  maka  hilanglah  akal,  fikiran  dan  malunya.  Lalu  hamba  hulurkan  tali  cinta  dan 
terbukalah  beberapa  pintu  maksiat  yang  besar,  datang 

perasaan  hasad  dengki  hingga  kepada  pekerjaan  zina.  Apabila  terjadi  kasih  antara  mereka, 
terpaksalah  mereka  mencari  wang  hingga  menjadi  penipu, 

peminjam  dan  pencuri.  Apabila  mereka  teringat  akan  salah  mereka  lalu  hendak  bertaubat  atau 
amal  ibadat,  hamba  akan  galang  mereka  supaya 

mereka  menangguhkannya.  Bertambah  keras  hamba  goda  supaya  menambahkan  maksiat  dan 
mengambil  isteri  orang.  Bila  kena  goda  hatinya, 


datanglah  rasa  riak,  takbur,  megah,  sombong  dan  melengahkan  amalnya.  Bila  pada  lidahnya, 
mereka  akan  gemar  berdusta,  mencela  dan  mengumpat. 

Demikianlah  hamba  goda  mereka  setiap  saat." 

Soalan  Nabi  (3): 

"Hai  Iblis!  Mengapa  engkau  bersusah  payah  dan  berpenat  melakukan  pekerjaan  yang  tidak 
mendatangkan  faedah  bahkan  menambahkan  laknat  yang 

besar  serta  siksa  yang  besar  di  neraka  yang  paling  bawah?  Hai  kutuk  Allah!  Siapa  yang 
menjadikan  engkau?  Siapa  yang  melanjutkan  usia  engkau? 

Siapa  yang  menerangkan  mata  engkau?  Siapa  yang  memberi  pendengaran  engkau?  Siapa  yang 
memberi  kekuatan  anggota  badan  engkau?" 

Jawab  Iblis: 

"Sekelian  itu  adalah  anugerah  daripada  Tuhan  Yang  Maha  Besar  juga.  Tetapi  hawa  nafsu  dan 
takbur  menceburkan  hamba  menjadi  sebesar-besar 

jahat.  Tuan  lebih  tahu  bahawa  hamba  telah  beribu-ribu  tahun  menjadi  ketua  kepada  sekelian 
Malaikat  dan  pangkat  hamba  telah  dinaikkan  dari  satu 

langit  ke  satu  langit  yang  tinggi.  Kemudian  hamba  tinggal  di  dunia  ini  beribadat  bersama  sekelian 
Malaikat  beberapa  lama.  Tiba-tiba  datang  firman 

Allah  SWT  hendak  menjadikan  seorang  Khalifah  di  dunia  ini,  maka  hamba  pun  membantah.  Lalu 
Allah  mencipta  lelaki  (Nabi  Adam)  lalu  dititahkan 

sekelian  Malaikat  memberi  hormat  kepada  lelaki  itu,  kecuali  hamba  yang  ingkar.  Oleh  itu  Allah 
murka  kepada  hamba  dan  muka  hamba  yang  cantik 

molek  dan  bercahaya  itu  bertukar  menjadi  keji  dan  hodoh.  Hamba  berasa  sakit  hati. 

Kemudian  Allah  menjadikan  Adam  raja  di  syurga  dan  dikurniakan  seorang  permaisuri  (Siti  Hawa) 
yang  memerintah  sekelian  bidadari.  Hamba 

bertambah  dengki  dan  berdendam  kepada  mereka.  Akhirnya  dapat  juga  hamba  tipu  melalui  Siti 
Hawa  yang  menyuruh  Adam  memakan  buah  -(buah  ini 

tiada  bernama),  lalu  keduanya  dihalau  dari  syurga  ke  dunia.  Kedua  mereka  berpisah  beberapa 
tahun  dan  kemudian  dipertemukan  Allah  (di  Padang 
Arafah),  hingga  mereka  mendapat  beberapa  orang  anak. 

Kemudian  kami  hasut  anak  lelakinya  Oabil  supaya  membunuh  saudaranya  Habil.  Itu  pun  hamba 
masih  tidak  puas  hati  dan  berbagai  tipu  daya  hamba 
lakukan  hingga  Hari  Kiamat. 

Sebelum  tuan  lahir  ke  dunia,  hamba  serta  bala  tentera  hamba  dengan  mudah  dapat  naik  ke 
langit  untuk  mencuri  segala  rahsia  serta  tulisan  yang 

menyuruh  manusia  berbuat  ibadat  serta  balasan  pahala  dan  syurga  mereka.  Kemudian  hamba 
turun  ke  dunia,  dan  memberitahu  manusia  yang  lain 

daripada  apa  yang  sebenarnya  hamba  dapat,  dengan  berbagai  tipu  daya  hingga  tersesat  dengan 
berbagai  kitab  bidaah  dan  karut-marut.  Tetapi 

apabila  tuan  lahir  sahaja  ke  dunia  ini,  maka  hamba  tidak  dibenarkan  oleh  Allah  untuk  naik  ke 
langit  serta  mencuri  rahsia,  kerana  banyak  Malaikat 

yang  menjaga  di  setiap  lapisan  pintu  langit.  Jika  hamba  berkeras  juga  hendak  naik,  maka 
Malaikat  akan  melontar  dengan  anak  panah  daripada  api 

yang  menyala.  Sudah  banyak  bala  tentera  hamba  yang  terkena  lontaran  Malaikat  itu  dan 
semuanya  terbakar  menjadi  abu.  Maka  besarlah  kesusahan 
hamba  dan  tentera  hamba  untuk  menjalankan  tugas  hasutan." 

Soalan  Nabi  (4): 

"Hai  Iblis!  Apakah  yang  pertama  engkau  tipu  akan  manusia?" 


Jawab  Iblis: 


"Pertama  sekali  hamba  palingkan  iktikadnya,  imannya  kepada  kafir  sama  ada  dari  segi 
perbuatan,  perkataan,  kelakuan  atau  hatinya.  Jika  tidak 

berjaya  juga,  hamba  akan  tarik  dengan  cara  mengurangkan  pahala.  Lama-kelamaan  mereka 
akan  terjerumus  mengikut  kemahuan  jalan  hamba" 

Soalan  Nabi  (5): 

"Hai  Iblis!  Jika  umatku  sembahyang  kerana  Allah,  bagaimana  hal  engkau?" 

Jawab  Iblis: 

"Sebesar-besar  kesusahan  kepada  hamba.  Gementarlah  badan  hamba  dan  lemah  tulang  sendi 
hamba.  Maka  hamba  kerahkan  berpuluh-puluh  iblis 

datang  menggoda  seorang  manusia,  pada  setiap  anggota  badannya.  Setengah-setengahnya 
datang  pada  setiap  anggota  badannya  supaya  malas 

sembahyang,  was-was,  terlupa  bilangan  rakaatnya,  bimbang  pada  pekerjaan  dunia  yang 
ditinggalkannya,  sentiasa  hendak  cepat  habis  solat,  hilangkan 

khusyuknya  - matanya  sentiasa  menjeling  ke  kiri  kanan,  telinganya  sentiasa  mendengar  orang 
bercakap  serta  bunyi-bunyi  yang  lain.  Setengah  Iblis 

duduk  di  belakang  badan  orang  yang  sembahyang  itu  supaya  dia  tidak  kuasa  sujud  lama-lama, 
penat  atau  duduk  tahiyat  dan  dalam  hatinya  sentiasa 

hendak  cepat  habis  sembahyang,  itu  semua  membawa  kepada  kurang  pahala.  Jika  para  Iblis  itu 

tidak  dapat  menggoda  manusia  itu,  maka  hamba 

sendiri  akan  menghukum  mereka  dengan  seberat-berat  hukuman." 

Soalan  Nabi  (6): 

"Jika  umatku  membaca  Al-Quran  kerana  Allah,  apalah  rasa  engkau?" 

Jawab  Iblis: 

"Jika  mereka  membaca  Al-Quran  kerana  Allah,  maka  rasa  terbakarlah  tubuh  hamba,  putus-putus 
segala  urat  hamba  lalu  hamba  lari  daripadanya." 

Soalan  Nabi  (7): 

"Jika  umatku  mengerjakan  haji  kerana  Allah,  bagaimana  rasa  engkau?" 

Jawab  Iblis: 

"Binasalah  diri  hamba,  gugurlah  daging  dan  tulang  hamba  kerana  mereka  telah  mencukupkan 
rukun  Islamnya." 

Soalan  Nabi  (8): 

"Jika  umatku  berpuasa  kerana  Allah,  bagaimana  hal  engkau?" 

Jawab  Iblis: 

"Ya  Rasulullah!  Inilah  bencana  yang  paling  besar  bahayanya  kepada  hamba.  Apabila  masuk 

awal  bulan  Ramadhan,  maka  memancarlah  cahaya  Arasy 

dan  Kursi,  bahkan  sekelian  Malaikat  menyambut  dengan  kesukaan. 


Bagi  orang  yang  berpuasa,  Allah  akan  mengampunkan  segala  dosa  yang  lalu  dan  digantikan 
dengan  pahala  yang  amat  besar  serta  tidak  dicatatkan 
dosanya  selama  dia  berpuasa. 

Yang  menhancurkan  hati  hamba  ialah  segala  isi  langit  dan  bumi;  yakni  Malaikat,  bulan,  bintang, 
burung  dan  ikan-ikan  semuanya  siang  malam  mendoakan 
keampunan  orang  yang  berpuasa. 

Satu  lagi  kemuliaan  orang  berpuasa  ialah  dimerdekakan  pada  setiap  masa  dari  azab  neraka. 
Bahkan  semua  pintu  neraka  ditutup  manakala  semua 

pintu  syurga  dibuka  seluas-luasnya,  serta  dihembuskan  angin  dari  bawah  Arasy  yang  bernama 
Angin  Syirah  yang  amat  lembut  ke  dalam  syurga. 

Pada  hari  umat  tuan  mula  berpuasa,  dengan  perintah  Allah  datanglah  sekelian  Malaikat  dengan 
garangnya  menangkap  hamba  dan  tentera  hamba;  jin, 

syaitan  dan  ifrit  lalu  dipasung  kaki  dan  tangan  dengan  besi  panas  dan  dirantai  serta  dimasukkan 
ke  bawah  bumi  yang  amat  dalam.  Di  sana  pula 
beberapa  azab  yang  lain  telah  menunggu  kami." 

"Setelah  habis  umat  tuan  berpuasa  barulah  hamba  dilepaskan  dengan  amaran  agar  tidak 
mengganggu  umat  tuan.  Umat  tuan  sendiri  telah  merasa 

ketenangan  berpuasa  seperti  mana  mereka  bekerja  dan  bersahur  seorang  diri  di  tengah  malam 
tanpa  rasa  takut  berbanding  bulan  biasa." 

Soalan  Nabi  (9): 

"Hai  Iblis!  Bagaimana  sekelian  sahabatku  kepada  engkau?" 

Jawab  Iblis: 

"Sekelian  sahabat  tuan  hamba  juga  adalah  sebesar  - besar  seteru  hamba.  Tiada  upaya  hamba 

melawannya  dan  tiada  satu  tipu  daya  yang  dapat 

masuk  kepada  mereka.  Kerana  tuan  sendiri  telah  berkata  yang, 

"Sekelian  sahabatku  adalah  seperti  bintang  di  langit,  jika  kamu  mengikut  mereka,  maka  kamu 
akan  mendapat  petunjuk." 

Saidina  Abu  Bakar  al-Siddiq  sebelum  bersama  tuan  lagi,  hamba  tidak  dapat  hampir  kepadanya, 
inikan  pula  setelah  berdamping  dengan  tuan.  Beliau 

begitu  percaya  atas  kebenaran  tuan  hingga  dia  menjadi  wazirul  a'zam.  Bahkan  tuan  sendiri  telah 
mengatakan  jika  ditimbang  sekelian  isi  dunia  ini 

dengan  amal  kebajikan  Abu  Bakar,  maka  akan  lebih  berat  amal  kebajikan  Abu  Bakar.  Tambahan 
pula  dia  telah  menjadi  mertua  tuan  kerana  tuan 

berkahwin  dengan  anaknya,  Saiyidatina  Aisyah  yang  juga  banyak  menghafaz  Hadis  tuan. 
Saidina  Umar  Al-Khattab  pula  tidaklah  berani  hamba 

pandang  akan  wajahnya  kerana  dia  sangat  keras  menjalankan  hukum  syariat  Islam  dengan 
saksama.  Jika  hamba  pandang  wajahnya,  maka 

gementarlah  segala  tulang  sendi  hamba  kerana  sangat  takut.  Ini  kerana  imannya  sangat  kuat 
apalagi  tuan  telah  mengatakan, 

"JIKALAU  adanya  Nabi  sesudah  aku  maka  Umar  boleh  menggantikan  aku", 

kerana  dia  adalah  orang  harapan  tuan  serta  pandai  membezakan  antara  kafir  dan  Islam  hingga 
digelar  'Al-Faruq\  Saidina  Usman  Al-Affan  lagi  hamba 

tidak  boleh  hampir,  kerana  lidahnya  sentiasa  bergerak  membaca  Al-Quran.  Dia  penghulu  orang 
sabar,  penghulu  orang  mati  syahid  dan  menjadi 


menantu  tuan  sebanyak  dua  kali.  Kerana  taatnya,  banyak  Malaikat  datang  melawat  dan  memberi 
hormat  kepadanya  kerana  Malaikat  itu  sangat  malu 
kepadanya  hingga  tuan  mengatakan, 

"Barang  siapa  menulis  Bismillahir  rahmanir  rahim  pada  kitab  atau  kertas-kertas  dengan  dakwat 
merah,  nescaya  mendapat  pahala  seperti  pahala 
Usman  mati  syahid." 

Saidina  Ali  Abi  Talib  pun  itu  hamba  sangat  takut  kerana  hebatnya  dan  gagahnya  dia  di  medan 
perang,  tetapi  sangat  bersopan,  alim  orangnya.  Jika 

iblis,  syaitan  dan  jin  memandang  beliau,  maka  terbakarlah  kedua  mata  mereka  kerana  dia  sangat 
kuat  beribadat  serta  beliau  adalah  budak  pertama 

memeluk  agama  Islam  dan  tidak  pernah  menundukkan  kepalanya  kepada  sebarang  berhala. 
Digelar  'Ali  Karamullahu  Wajhahu'  - dimuliakan  Allah  akan 
wajahnya  dan  juga  'Harimau  Allah'  dan  tuan  sendiri  berkata, 

"Akulah  negeri  segala  ilmu  dan  Ali  itu  pintunya." 

Tambahan  pula  dia  menjadi  menantu  kepada  tuan,  lagilah  hamba  ngeri  kepadanya." 

Soalan  Nabi  (10): 

"Bagaimana  tipu  daya  engkau  kepada  umatku?" 

Jawab  Iblis: 

"Umat  tuan  itu  ada  tiga  macam.  Yang  pertama  seperti  hujan  dari  langit  yang  menghidupkan 
segala  tumbuhan  iaitu  ulama  yang  memberi  nasihat  kepada 

manusia  supaya  mengerjakan  perintah  Allah  serta  meninggalkan  laranganNya  seperti  kata  Jibrail 
a. s, 

"Ulama  itu  adalah  pelita  dunia  dan  pelita  akhirat." 

Yang  kedua  umat  tuan  seperti  tanah  iaitu  orang  yang  sabar,  syukur  dan  redha  dengan  kurniaan 
Allah.  Berbuat  amal  soleh,  tawakal  dan  kebajikan. 

Yang  ketiga  umat  tuan  seperti  Firaun;  terlampau  tamak  dengan  harta  dunia  serta  dihilangkan 
amal  akhirat.  Maka  hamba  pun  sukacita  lalu  masuk  ke 

dalam  badannya,  hamba  putarkan  hatinya  ke  lautan  derhaka  dan  hamba  hela  ke  mana  sahaja 
mengikut  kehendak  hamba.  Jadi  dia  sentiasa  bimbang 

kepada  dunia  dan  tidak  hendak  menuntut  ilmu,  tiada  masa  beramal  ibadat,  tidak  hendak 
mengeluarkan  zakat,  miskin  hendak  beribadat.  Lalu  hamba 

godanya  minta  kaya  dulu,  dan  apabila  diizinkan  Allah  dia  menjadi  kaya,  maka  dilupakan  beramal, 
tidak  berzakat  seperti  Qarun  yang  tenggelam  dengan 

istana  mahligainya.  Bila  umat  tuan  terkena  penyakit  tidak  sabar  dan  tamak,  dia  sentiasa  bimbang 
akan  hartanya  dan  setengahnya  asyik  hendak 

merebut  dunia  harta,  cakap  besar  sesama  Islam,  benci  dan  menghina  kepada  yang  miskin, 
membelanjakan  hartanya  untuk  jalan  maksiat,  tempat  judi 
dan  perempuan  lacur." 

Soalan  Nabi  (11): 

"Siapa  yang  serupa  dengan  engkau?" 

Jawab  Iblis: 

"Orang  yang  meringankan  syariat  tuan  hamba  dan  membenci  orang  belajar  agama  Islam." 


Soalan  Nabi  (12): 

"Siapa  yang  mencahayakan  muka  engkau?" 

Jawab  Iblis: 

"Orang  yang  berdosa,  bersumpah  bohong,  saksi  palsu,  pemungkir  janji." 

Soalan  Nabi  (13): 

"Apakah  rahsia  engkau  kepada  umatku?" 

Jawab  Iblis: 

"Jika  seorang  Islam  pergi  buang  air  besar  serta  tidak  membaca  doa  pelindung  syaitan,  maka 
hamba  gosok-gosokkan  najisnya  sendiri  ke  badannya 
tanpa  dia  sedari." 

Soalan  Nabi  (14): 

"Jika  umatku  bersatu  dengan  isterinya,  bagaimana  hal  engkau?" 

Jawab  Iblis: 

"Jika  umat  tuan  hendak  bersetubuh  dengan  isterinya  serta  membaca  doa  pelindung  syaitan, 
maka  larilah  hamba  dari  mereka.  Jika  tidak  hamba  akan 

bersetubuh  dahulu  dengan  isterinya,  dan  bercampurlah  benih  hamba  dengan  benih  isterinya. 
Jika  menjadi  anak  maka  anak  itu  akan  gemar  kepada 

pekerjaan  maksiat,  malas  pada  kebaikan,  durhaka.  Ini  semua  kerana  kealpaan  ibu  bapanya 
sendiri.  Begitu  juga  jika  mereka  makan  tanpa  membaca 

Bismillah,  hamba  yang  dahulu  makan  daripadanya.  Walaupun  mereka  makan,  tiadalah  rasa 
kenyang." 

Soalan  Nabi  (15): 

"Dengan  jalan  apa  boleh  menolak  tipu  daya  engkau?" 

Jawab  Iblis: 

"Jika  dia  berbuat  dosa,  maka  dia  kembali  bertaubat  kepada  Allah,  menangis  kesal  akan 
perbuatannya.  Apabila  marah  segeralah  mengambil  air 
sembahyang,  maka  padamlah  marahnya." 

Soalan  Nabi  (16): 

"Siapakah  orang  yang  paling  engkau  lebih  suka?" 

Jawab  Iblis: 

"Lelaki  dan  perempuan  yang  tidak  mencukur  atau  mencabut  bulu  ketiak  atau  bulu  ari-ari  (bulu 
kemaluan)  selama  40  hari.  Di  situ  lah  hamba 

mengecilkan  diri,  bersarang,  bergantung,  berbuai  seperti  pijat  pada  bulu  itu." 


Soalan  Nabi  (17): 


"Hai  Iblis!  Siapakah  saudara  engkau?" 

Jawab  Iblis: 

"Orang  yang  tidur  meniarap,  orang  yang  matanya  celikdi  waktu  subuh  tetapi  menyambung  tidur 
semula.  Lalu  hamba  ulit  dia  lena  hingga  terbit  fajar. 

Demikian  jua  pada  waktu  zohor,  asar,  maghrib  dan  isyak,  hamba  beratkan  hatinya  untuk  solat." 
Soalan  Nabi  (18): 

"Apakah  jalan  yang  membinasakan  diri  engkau?" 

Jawab  Iblis: 

"Orang  yang  banyak  menyebut  nama  Allah,  bersedekah  dengan  tidak  diketahui  orang,  banyak 

bertaubat,  banyak  tadarus  Al-Quran  dan  solat  tengah 

malam." 

Soalan  Nabi  (19): 

"Hai  Iblis!  Apakah  yang  memecahkan  mata  engkau?" 

Jawab  Iblis: 

"Orang  yang  duduk  di  dalam  masjid  serta  beriktikaf  di  dalamnya" 

Soalan  Nabi  (20): 

"Apa  lagi  yang  memecahkan  mata  engkau?" 

Jawab  Iblis: 

"Orang  yang  taat  kepada  kedua  ibubapanya,  mendengar  kata  mereka,  membantu  makan  pakai 

mereka  selama  mereka  hidup,  kerana  tuan  telah 

bersabda, 


'Syurga  itu  di  bawah  tapak  kaki  ibu 


